han de respectar el treballador com l’empresa o de vegades fins i tot l’Administració. Cal tenir en compte que en aquest article s’indiquen els terminis generals, però alguns poden ser modificats pels Convenis Col·lectius. Vegem els més importants per a un treballador. Termini de preavís de finalització d’un contracte temporal. Quan un contracte temporal ha durat més d’1 any s’ha de preavisar amb un termini de 15 dies de la finalització. Termini per donar una baixa voluntària. Si es vol presentar una baixa voluntària, cal donar un termini mínim de 15 dies de preavís, o el que vingui establert al Conveni Col·lectiu o al contracte. Termini per donar la liquidació. No hi ha un termini establert per donar la liquidació: l’empresa ha de donar-ho en el moment de finalitzar la relació. Termini de preavís en un acomiadament objectiu. L’empresa ha de donar un preavís de 15 dies quan fa un acomiadament objectiu o pagar el salari equivalent als dies que no compleixi aquest termini. Termini per demanar l’atur o subsidi. El termini per demanar l’aturés de 15 dies hàbils (no compten dissabtes, diumenges ni festius) a comptar des del darrer dia de feina o des que passen les vacances no gaudides en cas que quedin pendents. Si es passa el termini, es podrà continuar demanant però amb descomptes.